COM7 จัดงบ 400 ลบ. ลงทุน “พุทธธรรมประกันภัย” แตกไลน์ประกันวินาศภัย
COM7 ส่งบริษัทย่อย “คอมเซเว่น โฮลดิ้ง” เข้าลงทุน “พุทธธรรมประกันภัย” ในสัดส่วน 89.29% คาดใช้งบลงทุนทั้งสิ้น 400 ลบ. เดินหน้าแตกไลน์สู่ธุรกิจประกันวินาศภัย ต่อยอดธุรกิจขยายบริการประกันภัยอุปกรณ์ IT-เครื่องใช้ไฟฟ้า มั่นใจหนุนรายได้โตแกร่ง
COM7 ส่งบริษัทย่อย “คอมเซเว่น โฮลดิ้ง” เข้าลงทุน “พุทธธรรมประกันภัย” ในสัดส่วน 89.29% คาดใช้งบลงทุนทั้งสิ้น 400 ลบ. เดินหน้าแตกไลน์สู่ธุรกิจประกันวินาศภัย ต่อยอดธุรกิจขยายบริการประกันภัยอุปกรณ์ IT-เครื่องใช้ไฟฟ้า มั่นใจหนุนรายได้โตแกร่ง
27 ก.ค. 2565

บริษัท คอมเซเว่น จำกัด (มหาชน) หรือ COM7 เปิดเผยว่า ทีประชุมคณะกรรมการบริษัทครั้งที่ 7/2565 ซึ่งประชุมเมื่อวันที่ 26 กรกฎาคม 2565 ได้มีมติอนุมัติให้ บริษัท คอมเซเว่น โฮลดิ้ง จำกัด (Com7 Holding) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100 ของทุนจดทะเบียน Com7 Holding เข้าลงทุนใน บริษัท พุทธธรรมประกันภัย จำกัด (มหาชน) หรือ PTI โดยการซื้อหุ้นเพิ่มทุนจำนวน 500,000,000 หุ้น ในราคาหุ้นละ 0.34 บาท รวมเป็นมูลค่าทั้งสิ้น 170,000,000 บาท  โดยคาดว่าจะดำเนินการให้แล้วเสร็จภายในเดือนสิงหาคม 2565
ขณะที่ปัจจุบันบริษัทไม่มีการถือหุ้นใน PTI โดยภายหลังการเข้าซื้อหุ้นเพิ่มทุนดังกล่าวบริษัทจะถือหุ้นใน PTI คิดเป็นสัดส่วนประมาณร้อยละ 89.29 ของจำนวนหุ้นที่จำหน่ายได้แล้วทั้งหมดของ PTI ภายหลังการเพิ่มทุนเพื่อเสนอขายให้กับกับ Com7 Holding ในครั้งนี้ ) ภายหลังการเข้าลงทุน Com7 Holding จะแต่งตังตัวแทนเพื่อเข้าดำรงตำแหน่งกรรมการใน PTI ตามสัดส่วนการถือหุ้นเนื่องด้วย PTI ขาดสภาพคล่องทางการเงิน
ทั้งนี้ ภายหลังการเข้าลงทุนของ Com7 Holding ในครั้งนี้  PTI ยังคงต้องการเงินทุนอีกจำนวนประมาณ 230,000,000 บาท เพื่อให้ PTI สามารถดำเนินธุรกิจต่อได้ซึ่งคาดว่า Com7 Holding จะเป็นให้ความช่วยเหลือดังกล่าว โดยอาจเป็นการให้กู้ยืมเงินหรือการเพิ่มทุนอีกจำนวนไม่เกิน 230,000,000 บาท ดังนั้นในการเข้าลงทุนใน PTI ในครั้งนี้  Com7 Holding จะต้องใช้เงินทั้งสิ้นไม่เกินจำนวน 400,000,000 บาท
สำหรับการเข้าลงทุนในกิจการของ PTI ซึ่งประกอบธุรกิจประกันวินาศภัย จะทำให้บริษัทสามารถขยายธุรกิจไปสู่ธุรกิจการประกันวินาศภัย และสามารถเพิ่มศักยภาพ ต่อยอดธุรกิจ และเพื่อรองรับธุรกิจหลักของบริษัทและบริษัทในเครือให้สามารถขยายการให้บริการประกันภัยอุปกรณ์ IT รวมถึงเครื่องใช้ไฟฟ้า ส่งผลให้บริษัทมีรายได้เพิ่มขึ้น และได้รับผลตอบแทนจากผลประกอบการของ PTI ในอนาคต
โดยแหล่งที่มาของเงินทุนจะมาจากกระแสเงินสดภายในของ Com7 Holding ซึ่งไม่ส่งผลกระทบต่อสภาพคล่องหรือฐานะการเงินของบริษัท
PTI  เป็นนิติบุคคลทีจัดตังขึ้นในประเทศไทย ประกอบธุรกิจประกันวินาศภัย ซึ่งมีประเภทการรับประกันภัยทั้งหมด 4 ประเภท ได้แก่ การประกันอัคคีภัย การประกันภัยทางทะเลและการขนส่ง การประกันภัยรถยนต์ และการประกันภัยเบ็ดเตล็ด ณ วันที่ 25 กรกฎาคม 2565 มีทุนจดทะเบียน 600,000,000 บาท แบ่งออกเป็นหุ้นสามัญจำนวน 60,000,000 หุ้น และทุนจดทะเบียนชำระแล้วจำนวน 440,000,000 บาท แบ่งออกเป็นหุ้นสามัญจำนวน 44,000,000 หุ้น มูลค่าทีตราไว้หุ้นละ 10 บาท